Promunturium Cor Lapis
Promunturium Cor Lapis (Russice мыс Сердце-Камень, Tschuctschice Пыттэлгыянраквын) est promunturium in districtu autonomo Tschucotico, in mari Tschukotense oceani Pacifici eminens.

Historia
Ab expeditione Viti Beringii anno 1728 promunturium inventum est, sed in tabula erroris causa aliud loci nomen huic adscriptum est; nam magnum saxum ("lapis") cordiforme alibi in litore sinus Crucis nautae viderant. Iacobus Cook, anno 1778 promunturium visitans, de nomine eius dubitabat.

Natura
Anno 2009 in promunturio Corde Lapide statio, Odobeni rosmari maxima orbis terrarum inventa est; nam circa 97 milia odobenorum hic observabantur. Phalacrocoracum pelagicorum, Larorum hyperboreorum, et Fratercularum corniculatarum multitudo in saxis promunturii nidificant.

Notae

Fontes 
 Кондратьев А. Я. Экологический мониторинг на морском побережье Северо-Востока России. Magadani 1997

Nexus externi

Districtus autonomus Tschucoticus
Mare Tschukotense
Oriens Extremus Russiae
Promunturia Russiae